Národná infraštruktúra pre podporu transferu technológií na Slovensku – NITT  SK

Správa zo zahraničnej pracovnej cesty č. 77, 78 / 2012

1.	Účastníci ZPC:

Zamestnanci CVTI SR, Lamačská cesta 8/A, 811 04 Bratislava:

Mgr. Marta Dušková – Oddelenie pre hodnotenie publikačnej činnosti (Aj, Nj)

Mgr. Ľudmila Hrčková – vedúca Odboru elektronických informačných zdrojov (Aj)

2.	Zahraničná pracovná cesta:

Miesto konania: Consiglio Nazionale delle Ricerche - Istituto di ricerche sulla popolazione e le politiche sociali – Biblioteka „Guglielmo Marconi“, Piazzale Aldo Moro,7 - 00185, Roma, Italia

Termín a trvanie: 27.11 – 1.12.2012

Organizátor podujatia: Istituto di ricerche sulla popolazione e le politiche sociali (Roma), Institute of information science and technology "Alessandro Faedo"(Pisa)

Účel cesty:

Medzinárodná konferencia GreyLiterature 14:
Aktívna účasť na konferencii GreyLiterature 14 – príspevok na tému Centralised National Corpus of Theses and Dissertations (autori: Mgr. Július Kravjar, Mgr. Marta Dušková), pozvánka (prezentácia) na 15. ročník konferencie GreyLiterature 15 (autor: Mgr. Ľudmila Hrčková), ktorý sa bude konať v dňoch 2. – 3.12.2013 v CVTI SR v Bratislave. 
Sledovanie odbornej problematiky, týkajúcej sa získavania, dlhodobého uchovávania a sprístupňovania publikačných výstupov vznikajúcich pri vede, výskume a transfere technológií, vrátane dokumentov sivej literatúry. Využitie nadobudnutých poznatkov v praxi v súvislosti s riešením národného projektu NITT SK, aktivita 1.1 a 2.1. 
Podpora medzinárodnej spolupráce a získavanie kontaktov v oblasti získavania, dlhodobého uchovávania a sprístupňovania publikačných výstupov v medzinárodných databázach. 

Náklady na cestu:

Hradené z prostriedkov národného projektu NITT SK.

Náklady:

cestovné (lietadlo/autobus)
pobytové náklady (stravné, vreckové, ubytovanie): 27.11 – 1.12.2012
iné výdavky (miestna doprava), poistenie

3.	Rámcový program pobytu:

27.11.2012 – odchod Bratislava 12.10 hod, príchod Rím 13.45 hod
28.11.2012 – 10.00 – 15.00 hod - exkurzia v Food and Agriculture Organization of United Nations (FAO OSN) – Davil Lubin Memorial Library, 19.30 – 23.00 hod - účasť na GreyNet Award Banqeut 2012
29.11.2012 – 9.00 – 18.30 hod - konferencia GreyLiterature 14
30.11.2012 – 9.00 – 17.00 hod - konferencia GreyLiterature 14
1.12.2012 – odchod Rím 10.00 hod, príchod Bratislava 11.45 hod

Podrobný program 14. ročníka medzinárodnej konferencie GreyLiterature 14 je dostupný na: 
http://www.textrelease.com/gl14program.html. 
Prezentácie a plné texty príspevkov budú dostupné koncom januára 2013 na: www.opengrey.eu.  

4.	Stručný priebeh rokovaní, resp. študijného pobytu:

15. ročník medzinárodnej konferencie o sivej literatúre GreyLiterature – s podtitulom Tracking innovation through grey literature -  bol venovaný problematike sledovania inovácií prostredníctvom sivej literatúry. Počas dvoch konferenčných dní odznelo spolu 20 príspevkov a 14 posterov. Medzi najzaujímavejšie z nášho pohľadu patrili:
Grey communities: An empirical study on databases and repositories (Helene Prost – Institute for Scientific and Technical Information, France; Joachim Schöpfel, Charles de Gaulle University, France)
Cieľom príspevku bolo zmapovanie databáz a repozitárov sivej literatúry v Európe, avšak len tých, ktoré sú dostupné v anglickom jazyku. Z tohto dôvodu je veľmi dôležitá existencia používateľského rozhrania v anglickom jazyku, čo pri mnohých národných ani inštitucionálnych databázach nie je pravidlom. 
Teaching and learning across national frontiers to improve dissemination of scientific research output: Is there a borderline between grey and white literature? Lessons learned from the NECOBELAC experience in Europe and Latin America (Paola De Castro, Instituto Superiore di Sanita, Italy)
Autorka vo svojom príspevku poukázala na rozmanitosť informačných zdrojov vo forme jednoduchej metafory – dúhy. Dúha ako zloženie informačných zdrojov: biela literatúra, sivá literatúra, open access zelený, zlatý a ďalšie. Cieľom príspevku bolo poukázať na stieranie hraníc a rozdielov medzi sivou a bielou literatúrou vplyvom rozšírenia informačno-komunikačných technológií, internetu, mobilných aplikácií, linkovania dát, publikovania v režime Open Access a pod.
Na konferencii odznelo niekoľko príspevkov, ktoré nás oboznámili s prístupom k sivej literatúre (zväčša ku konkrétnym typom dokumentov) v rôznych krajinách sveta – Alžírsko, Kórea, Grécko, Austrália. Medzi takéto príspevky patril aj slovenský príspevok s názvom Centralised National Corpus of Theses and Dissertations, ktorí pripravil Mgr. Július Kravjar a Mgr. Marta Dušková z CVTI SR.
Záverečnou prezentáciou 14. ročníka konferencie GreyLiterature bola pozvánka Mgr. Ľudmily Hrčkovej na 15. ročník konferencie GreyLiterature, ktorý sa bude konať v dňoch 2. – 3.12.2013 v CVTI SR v Bratislave. Prezentácia vyvolala veľmi príjemné reakcie publika, nakoľko väčšina účastníkov predpokladala, že sa ďalší ročník bude konať na americkom kontinente. Doposiaľ bolo zvykom, že sa konferencia každý druhý rok konala v USA – Library of Congress, Washington D.C.
Veľmi zaujímavou skúsenosťou bola exkurzia v David Lubin Memorial Library (FAO OSN), nakoľko sa jedná o neverejnú knižnicu. Exkurzia bola vopred dohodnutá s p. Blankou Bajánkovou, s ktorou sme nadviazali pracovné kontakty pred dvoma rokmi – na konferencii GreyLiterature 12 v Prahe. Cieľom exkurzie bolo oboznámiť sa s knižnicou, službami, fondom, zameraním a úlohami knižnice vo FAO OSN, digitalizáciou dokumentov a ich sprístupňovaním používateľom vo svetovom meradle a pod.
5.	Odporúčané závery

Poznatky nadobudnuté z medzinárodnej konferencie GreyLiterature 14 využijeme  pri napĺňaní úloh v rámci národného projektu NITT SK. Cennou inšpiráciou je aj samotná organizácia tohto ročníka konferencie, nakoľko CVTI SR bude organizátorom budúceho ročníka konferencie v Bratislave – GreyLiterature 15 a v mnohom sa môže inšpirovať. 

6.	Prehľad prinesenej dokumentácie a miesto jej uloženia

Program and Abstract book – k dispozícií 2 exempláre u účastníkov ZPC. 

7.	Osobitne vyhodnotený očakávaný prínos ZPC

Prínosom pre CVTI SR je:
-	nadobudnutie poznatkov z oblasti produkcie, získavania, uchovávania  a sprístupňovania výsledkov vedy, výskumu a transferu technológií,
-	výmena poznatkov o problematike sivej literatúry, rozvoji a využití CREPČ, CREUČ, CRZP a pod.,
-	nadväzovanie kontaktov s pracovníkmi podobných inštitúcií ako CVTI SR,
-	využitie a zapracovanie poznatkov do praxe v rámci národného projektu NITT SK, aktivity 1.1 a 2.1.

8.	Spôsob zverejnenia výsledkov ZPC, prenos získaných informácií

Správa bude zverejnená na intranete CVTI SR v sekcii Správy zo služobných ciest a na webovej stránke MŠVVaŠ SR. Skúsenosti a poznatky budú tlmočené pracovníkom CVTI SR na informačnom seminári v januári 2013.

Súhlasím so zverejnením správy na intranete: áno

Správu vypracovala: 	Mgr. Marta Dušková      v.r.              .........................................................  

Dátum: 10.12.2012

Správu schválil: 	prof. RNDr. Ján Turňa, CSc.   v.r.     .........................................................